The facilitation of professional values amongst student nurses in the North-West Province: research | Health SA Gesondheid
The facilitation of professional values amongst student nurses in the North-West Province: research
Die doel van hierdie studie was om riglyne te formuleer om die internalisering van professionele waardes in studenteverpleegkundiges te fasiliteer wat hulle in staat sal stel om praktisyns wat omgee, te word. Om hierdie doel te bereik, het die navorser 'n kwantitatiewe, kwalitatiewe, verkennende, beskrywende en kontekstualiserende benadering gevolg. In Fase Een van die studie, is data deur middel van fokusgroeponderhoude met verpleegopvoeders en geskrewe verhale/sketse deur studenteverpleegkundiges versamel. Hierdie groepe is afsonderlik gevra om hulle persepsies van die belangrike professionele waardes vir die verpleegberoep te beskryf asook hoe hierdie professionele waardes aan studenteverpleegkundiges onderrig moet word om van hulle praktisyns wat omgee, te maak. Konseptualisering is in Fase Twee onderneem. Fase Drie het gefokus op dokumentanalise om vas te stel of die professionele waardes en onderrigstrategieë wat geïdentifiseer is, in die kollegekurrikulum gereflekteer word. Riglyne wat verpleegopvoeders kan gebruik om "omgee" by studente as verpleegpraktisyns te fasiliteer is in Fase Vier van die studie geformuleer. Sommige van die geïdentifiseerde professionele waardes en onderrigstrategieë word wel in die kurrikulum van die kollege gereflekteer. Nieteenstaande het die evaluering van toetse en eksamenvraestelle nie bevestig dat professionele waardes wel onderrig word nie, of dat die onderrigstrategieë wel toegepas word nie. Die riglyne het aangedui dat die geïdentifiseerde waardes deel van die kollegekurrikulum moet wees.
(Health SA Gesondheid: interdisciplinary research journal: 2003 8(3): 26-36)